ઉલ્લેખનીય છે કે, ગત દિવસોમાં દેશના સૌથી મોટા બેન્કિંગ કૌભાંડના મૂળ લેટર ઓફ અંડરટેકિંગ (LoU) પર રિઝર્વ બેંક ઓફ ઈન્ડિયાએ મોટો નિર્ણય લીધો છે. આરબીઆઈએ બેંકોને LoU આપવાનો સ્પષ્ટ ઈનકાર કરી દીધો છે. આરબીઆઈએ કહ્યું કે, ટ્રેડ ફાઈનાન્સ માટે LoU અને લેટર ઓફ કન્ફર્ટ (LoCs)ના ઉપયોગ પર રોક લગાવતો નિર્ણય તાત્કાલિક પ્રભાવથી લાગુ થઈ ગયો છે. સેન્ટ્રલ બેંકે એક નોટિફિકેશનમાં કહ્યું કે, ‘ વર્તમાન દિશાનિર્દેશોની સમીક્ષા બાદ ભારતમાં આયાત માટે LoUs/LoCs જારી કરવા પર તાત્કાલિક પ્રભાવથી રોક લગાવવામાં આવી રહ્યો છે.’